Τάκης Δαβίδ

Ο Τάκης Δαβίδ είναι Κύπριος παλαίμαχος ποδοσφαιριστής, ο οποίος αγωνιζόταν ως μέσος.

Σταδιοδρομία σε συλλόγους 
Ο Τάκης Δαβίδ γεννήθηκε στην Άσσια τον Σεπτέμβρη του 1964. Μετά την τουρκική εισβολή του 1974 εγκαταστάθηκε στο Δασάκι της Άχνας.

Από μικρή ηλικία συμμετείχε στις ομάδες νέων της Νέας Σαλαμίνας. Την περίοδο 1984-1985 εντάχθηκε στην πρώτη ομάδα της Νέας Σαλαμίνας, στην οποία παρέμεινε έως το 1992. Αποτέλεσε μέρος της ομάδες που κατέκτησε το πρώτο κύπελλο στην ιστορία της ομάδας την περίοδο 1989-1990 καθώς και της ομάδας που κατέκτησε την Ασπίδα της ΚΟΠ το 1990.

Το 1992 ολοκλήρωσε την πορεία του στη Νέα Σαλαμίνα. Με τη Νέα Σαλαμίνα είχε 175 συμμετοχές και 3 γκολ στο πρωτάθλημα, 41 συμμετοχές και 2 γκολ στο κύπελλο και μία συμμετοχή στον αγώνα για την Ασπίδα της ΚΟΠ.

Ακολούθως αγωνίστηκε στην Αναγέννηση Δερύνειας και στη συνέχεια στον Εθνικό Άχνας. Σταμάτησε το ποδόσφαιρο το 1997.

Τίτλοι 
 1 Κύπελλο Κύπρου (1990) 
 1 Ασπίδα ΚΟΠ (1990)

Παραπομπές

Πηγές

Βιβλιογραφία 

Κύπριοι ποδοσφαιριστές
Μέσοι ποδοσφαιριστές
Ποδοσφαιριστές Νέας Σαλαμίνας
Ποδοσφαιριστές Αναγέννησης Δερύνειας
Ποδοσφαιριστές Εθνικού Άχνας